**Ministru kabineta noteikumu projekta “Grozījumi Ministru kabineta 2015.gada 26.maija noteikumos Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķi ir nodrošināt, ka:  1) Latvijas valsts budžeta līdzekļus piešķir tikai tādiem uzņēmumiem, kuri ne tikai savu pamatdarbību, bet arī projektu īsteno Latvijas Republikas teritorijā, tādējādi, nepieļaujot valsts budžeta līdzekļu aizplūšanu ārpus Latvijas, lai īstenotu pētniecības projektus ārvalstīs, bet nodrošinot, ka valsts budžeta līdzekļu aprite notiek Latvijā, kā arī darba vietu un atalgojuma nodrošinājums pētniekiem;  2) Latvijas valsts dalību piecās Kopējās programmēšanas iniciatīvās (*Joint Programming Initiatives*), kas ir Eiropas Komisijas izveidotas iniciatīvas, lai, apvienojot Eiropas Savienības dalībvalstu resursus, īstenotu pētniecību sabiedrībai būtiskās jomās un to ietvaros Eiropas Savienības dalībvalstis izstrādātu stratēģiskās pētniecības programmas (*Strategic Research Agenda*).  Ar projektu tiks panākts risinājums, ka:   1. valsts budžeta līdzekļus saņems tikai tāds uzņēmums, kurš savu pamatdarbību un projektu īstenos Latvijā; 2. nodrošināta Latvijas valsts dalība Kopējās programmēšanas iniciatīvās.   Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2015. gada 26. maija noteikumos Nr. 259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”” (turpmāk – projekts) ir sagatavots pēc Izglītības un zinātnes ministrijas (turpmāk – ministrija) iniciatīvas saskaņā ar Zinātniskās darbības likuma 13. panta trešās daļas 4. punktu, kas nosaka, ka ministrija koordinē starptautiskās sadarbības programmas pētniecības un tehnoloģiju jomās un Ministru kabineta noteiktajā kārtībā nodrošina atbalstu dalībai šajās programmās. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 26. maija noteikumi Nr. 259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”” (turpmāk - MK noteikumi) paredz kārtību un nosacījumus, kādā Valsts izglītības attīstības aģentūra nodrošina valsts atbalsta un/vai valsts līdzfinansējuma piešķiršanu (turpmāk – budžeta finansējums), lai nodrošinātu zinātniskajām institūcijām un uzņēmumiem dalību Eiropas Savienības pētniecības, inovāciju, tehnoloģiju attīstības un demonstrāciju programmās (turpmāk – programmas), ja tās ir noslēgušas programmu projektu īstenošanas līgumus (vienošanās) ar Eiropas Komisiju vai attiecīgo programmas (kopuzņēmumu) administrējošo institūciju.  No MK noteikumu 3.7.apakšpunkta izriet, ka atbalsta pretendents var būt uzņēmums vai pētniecības organizācija, savukārt MK noteikumu 3.2.apakšpunkts nosaka, ka atbalsta pretendents ir uzņēmums, kas ir saimnieciskās darbības subjekts, kurš atbilst regulas Nr. [651/2014](http://eur-lex.europa.eu/eli/reg/2014/651/oj/?locale=LV)[[1]](#footnote-1) I pielikuma 1. pantā noteiktajai definīcijai, ir reģistrēts komercreģistrā un savu pamatdarbību veic Latvijas Republikas teritorijā. Regulas Nr. [651/2014](http://eur-lex.europa.eu/eli/reg/2014/651/oj/?locale=LV) I pielikuma 1. pants nosaka, ka par uzņēmumu uzskata jebkuru saimnieciskās darbības subjektu neatkarīgi no tā juridiskās formas.  Problēma ir tāda, ka MK noteikumi pašlaik atļauj valsts budžeta finansējumu piešķirt arī tādam ārvalstu komersantam, ja tā filiāle vai pārstāvniecība ir reģistrēta komercreģistrā, bet projektu īsteno ārpus Latvijas. Respektīvi, piešķirot valsts budžeta līdzekļus ārpus Latvijas īstenojamā projekta finansēšanai, tiek pieļauta Latvijas valsts budžeta aizplūšanai uz ārvalsti, tādējādi, pieļaujot situāciju, ka budžeta līdzekļi netiek ieguldīti Latvijas tautsaimniecībā, Latvijas zinātnes attīstībā, Latvijas darbaspēka resursos.  Projekts izstrādāts, lai atrisinātu minēto problēmu saistībā ar Latvijas valsts budžeta līdzekļu izlietojumu tā, lai tiktu līdzfinansēti tikai tādi projekti, kurus uzņēmums īsteno Latvijas Republikas teritorijā, ievērojot, nosacījumu, ka uzņēmuma pamatdarbība arī notiek Latvijā.  Ievērojot minēto, ar projektu paredzēts precizēt MK noteikumu 3.2.apakšpunktu, nosakot, ka uzņēmumam kā saimnieciskās darbības subjektam, kas atbilst regulas Nr. [651/2014](http://eur-lex.europa.eu/eli/reg/2014/651/oj/?locale=LV) I pielikuma 1. pantā noteiktajai definīcijai, ne tikai pamatdarbība jāveic Latvijas Republikas teritorijā, bet arī projekts jāīsteno Latvijā. Tas nav pretrunā ar Līguma par Eiropas Savienības darbību 56.pantā noteikto, ka Savienībā aizliedz pakalpojumu sniegšanas brīvības ierobežojumus to dalībvalstu pilsoņiem (arī uzņēmumiem), kas veic uzņēmējdarbību kādā dalībvalstī, bet sniedz pakalpojumus citas dalībvalsts personai, attiecas arī uz komercdarbības atbalsta piešķiršanas nosacījumiem, t.i., nav pieļaujama diskriminācija attiecībā uz citu dalībvalstu uzņēmumiem, ja tie vēlas īstenot projektu Latvijā un saņemt komercdarbības atbalstu, reģistrējot Latvijā filiāli vai pārstāvniecību. Papildus minētajam, minētajā apakšpunktā tiek redakcionāli precizēts formulējums attiecībā pat pētniecības organizāciju, kura ir uzskatāma par uzņēmumu, ja tā saņem valsts atbalstu.  Attiecīgi tiek precizēts MK noteikumu 3.3.apakšpunkts, aizstājot vārdu “komersants” ar vārdu “uzņēmums”, jo “komersants” ietver sevī šaurāku subjektu loku nekā “uzņēmums” atbilstoši Nr. [651/2014](http://eur-lex.europa.eu/eli/reg/2014/651/oj/?locale=LV) I pielikuma 1. pantā noteiktajai definīcijai.  Ar projektu tiek svītrota MK noteikumu 4.1., 83., 13.2.5. apakšpunktā un 14.punkta ievaddaļā norāde uz Regulas Nr.651/2014 28.pantu, jo Latvija nepiedalās tādos inovācijas projektos, uz kuriem būtu attiecināms Regulas Nr.651/2014 28.pants.  MK noteikumu 4.2.apakšpunkts paredz Latvijas valsts dalības maksas segšanu dažādās starptautiskās un Eiropas Savienības organizācijās. Ar projektu tiks noteikts, ka tiks segtas Latvijas valsts dalības maksa arī Kopējās programmēšanas iniciatīvās (*Joint Programming Initiatives*) (turpmāk – iniciatīvas).  Iniciatīvas izveidotas 2008.gadā, lai, apvienojot ES dalībvalstu resursus, saskaņotu nacionālo pētniecības programmu īstenošanu un sinerģiju un radītu pietiekamu kritisko masu, lai īstenotu pētniecību sabiedrībai būtiskās jomās. Iniciatīvu ietvaros ES dalībvalstis izstrādā stratēģiskās pētniecības programmas (*Strategic Research Agenda*), kuru pamatā ir kopējs skatījums uz veidu, kādā ir risināmas svarīgas sabiedrības problēmas. Tas nozīmē vai nu stratēģisku sadarbību starp jau pastāvošajām nacionālajām programmām, vai arī pilnīgi jaunu programmu plānošanu un izveidi. Abos gadījumos tiek apvienoti līdzekļi, izvēlēti vai izstrādāti piemērotākie instrumenti, īstenotas programmas, kopīgi pārraudzīti un pārbaudīti gūtie panākumi. Iniciatīvu mērķis ir pastiprināt un uzlabot pārrobežu sadarbību un publiski finansēto ES dalībvalstu pētniecības programmu saskaņošanu un šo programmu integrāciju ierobežotā stratēģisko jomu skaitā, tādējādi veicinot pētniecībai paredzētā publiskā finansējuma efektivitāti. Dalība KPI veicina Latvijas pētniecības internacionalizāciju un palielina iespējas iegūt finansējumu Pētniecības un inovāciju pamatprogrammā “Apvārsnis 2020” (turpmāk – programma “Apvārsnis 2020”).  Iniciatīvas ir iekļautas kā Latvijas valsts īstenojošie pasākumi “Eiropas Pētniecības telpas ceļveža 2016.-2020.gadam īstenošanu Latvijā” ietvaros, kas ir izskatīti un atbalstīti Ministru kabinetā (2016.gada 13.septembra sēde (prot.Nr.45 34.§)[[2]](#footnote-2).  Latvijas dalība iniciatīvās ir noteikta 2017.gada 6.jūnija Ministru kabineta noteikumu Nr. 315 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma “Atbalsts starptautiskās sadarbības projektiem pētniecībā un inovācijās” pirmās, otrās un trešās projektu iesniegumu atlases kārtas īstenošanas noteikumi” (turpmāk – MK noteikumi Nr. 315) 18.1.1. apakšpunktā.  Ar MK noteikumu Nr.315 17.punktu ir noteikts, ka pirmajā kārtā līdz 2023. gada 31. decembrim ir sasniedzami šādi rādītāji:  1) ne mazāk kā 10 Eiropas Reģionālās attīstības fonda atbalstīti un finansēti projekti Kopējās programmēšanas iniciatīvās (17.1.1.apakšpunkts);  2)jānodrošina dalība piecās iniciatīvās (17.1.2.1.apakšpunkts).  Ministrija 2017.gadā ir pieteikusi Latvijas valsti dalībnieces statusā šādās piecās iniciatīvās, kur katrā iniciatīva ir deleģēts pārstāvis no ministrijas kā atbildīgās par zinātnes nozari un pārstāvis no attiecīgās nozares ministrijas, kuru kompetencē ir attiecīgās iniciatīvas joma:  1) „Lauksaimniecība, pārtikas nodrošinājums un klimata pārmaiņas” (*Agriculture, Food Security and Climate Change (FACCE)) –* Zemkopības ministrija*;*  2) „Veselīgs uzturs veselīgam dzīvesveidam” (*Healthy Diet for a Healthy Life (HDHL)) –* Veselības ministrija*;*  3) „Kultūras mantojums un globālās pārmaiņas: jauns uzdevums Eiropai” (*Cultural Heritage and Global Change: A new Challenge for Europe* – *(CH))*  - Kultūras ministrija*;*  4) „Urbānā Eiropa – Eiropas pilsētvides apvienotie risinājumi” *(Urban Europe (UE)) -* Vides aizsardzības un reģionālas attīstības ministrija*;*  5) „Ūdens izaicinājumi mainīgā pasaulē” (*Water challenges for a changing world (WATER))-* Vides aizsardzības un reģionālas attīstības ministrija un Zemkopības ministrija*.*  Projekts paredz papildināt MK noteikumus ar jaunu 6.3.apakšpunktu, paredzot valsts atbalsta pretendentam nosacījumu, ka valsts atbalsta gadījumā atbilstoši regulas Nr.651/2014 12.panta 1.punktam, tam ir pienākums informāciju par saņemto valsts atbalstu un visus ar projekta īstenošanu saistīto dokumentu oriģinālus glabāt 10 gadus kopš valsts atbalsta saņemšanas dienas.  Ar projektu paredz svītrot MK noteikumu 7.2.apakšpunktu kā lieku, jo Eiropas Komisija vai attiecīga programmas (kopuzņēmumu) administrējoša institūcija pirms līguma slēgšanas par projekta īstenošanu pārbauda vai projekta īstenotajam ir pieejami stabili un pietiekami finanšu līdzekļi, atbilstošs pētnieciskais un tehniskais personāls (laboranti un tehniķi), kā arī projekta īstenošanai nepieciešamais materiāltehniskais nodrošinājums. Šāda līguma esamība dod tiesības Latvijas dalībniekam kā valsts līdzfinansējuma pretendentam vērsties Valsts izglītības attīstības aģentūrā ar pieteikumu par līdzfinansējuma piešķiršanu projekta īstenošanai Latvijā.  Projekts paredz precizēt MK noteikumu 7.4.apakšpunktu, papildinot to, ka atbalsta pretendentam ir jāiesniedz Valsts izglītības attīstības aģentūrai Valsts ieņēmumu dienesta vai pašvaldības kompetentās institūcijas izdota lēmuma kopiju par nodokļu samaksas termiņa pagarināšanu vai atlikšanu vai citus objektīvus pierādījumus par nodokļu parādu neesību.  Ar projektu tiek redakcionāli precizēts MK noteikumu 7.9.apakšpunkts.  Ar projektu tiek papildināti MK noteikumi ar jaunu 7.16. apakšpunktu, nosakot, ka uzņēmumi nodala projekta atbalstāmās darbības un attiecīgās finanšu plūsmas no uzņēmuma saimnieciskās darbības un finanšu plūsmām, un finanšu plūsmām.  MK noteikumu 12.1.apakšpunkts nosaka, ka Valsts izglītības attīstības aģentūra izstrādā un pēc saskaņošanas ar ministriju un apstiprināšanas projektu vērtēšanas komisijā publicē savā mājaslapā MK noteikumu 12.1.1., 12.1.2. un 12.1.3.apakšpunktā minēto dokumentāciju, izņemot dokumentāciju, kas attiecināma uz MK noteikumu 4.1.5.apakšpunktā minētajām aktivitātēm, tas ir *COST* aktivitātēm. Ar projektu tiek precizēts MK noteikumu 12.1.apakšpunkts, nosakot, ka izņēmums nav attiecināms tikai uz *COST* aktivitātēm, bet arī uz MK noteikumu 4.2.apakšpunktā minētajām Latvijas valsts dalības maksām, jo tās jau nosaka starptautiskās vai Eiropas Savienības institūcijas (organizācijas), nosūtot Latvijai apmaksājamus rēķinus.  Ar projektu tiek precizēts MK noteikumu 13.2.6.apakšpunkts, aizstājot vārdus “citi izdevumi” ar vārdiem “papildu netiešās izmaksas un citi izdevumi”, ievērojot Regulas Nr. [651/2014](http://eur-lex.europa.eu/eli/reg/2014/651/oj/?locale=LV) 25.panta 3. punkta “e” apakšpunktā noteikto, ka pētniecības un attīstības projektu attiecināmās izmaksas attiecina uz noteiktu pētniecības un attīstības kategoriju un tās var būt arī “papildus netiešās izmaksas un citi darbības izdevumi, tostarp materiālu, piederumu un līdzīgu produktu izmaksas, kas radušās tieši projekta rezultātā”.  Projekts paredz precizēt MK noteikumu 14.punkta ievaddaļu, jo šajā punktā ir atrunāti nosacījumi, kā Latvijas dalībnieki piedalās programmu, kopīgo programmu un kopuzņēmumu ietvaros atvērtajos konkursos un, ka MK noteikumu ietvaros finansiāli tiek atbalstīti sekmīgie projekti šajos konkursos, tas ir tādi, kuriem ir noslēgti programmu projektu īstenošanas līgumi (vienošanās) ar Eiropas Komisiju vai attiecīgo programmas (kopuzņēmumu) administrējošo institūciju. No MK noteikumu 14.punkta ievaddaļas ir svītrota norāde uz 4.1.6.apakšpunktu, jo šajā apakšpunktā ir minēti ERA-NET ietvaros atbalstītie projekti un par šādu projektu finansēšanu ir atrunāts MK noteikumu IV nodaļā (18.punkts). Līdz ar to ar noteikumu projektu nosaka, ka MK noteikumu 14.punkta ievaddaļa nosaka, ka aģentūra, ievērojot komisijas lēmumu, piešķir valsts atbalstu atbilstoši regulas Nr.651/2014. 25.pantam vai valsts līdzfinansējumu (ar saimniecisku darbību nesaistītam projektam) MK noteikumu 4.1.1.- 4.1.4.apakšpunktā minētajiem projektiem un projektu īstenotājiem.  Ar projektu ir nepieciešams precizēt MK noteikumu 14.1.2.apakšpunktu, nosakot, ka Latvijas dalībniekam kā atbalsta pretendentam var būt ne tikai ar Eiropas Komisiju noslēgts līgums par projekta īstenošanu, bet arī ar kopīgās programmas vai kopuzņēmuma administrējošo institūciju.  Ar projektu MK noteikumi tiks papildināti ar jaunu 19.13.apakšpunktu, nosakot, ka komisija pieņem lēmumu par dalību *ERA-NET* aktivitātes projekta izstrādē vai pievienošanos *ERA-NET* aktivitātes projekta konsorcijam. Ievērojot minēto, ir nepieciešams attiecīgi precizēt MK noteikumu 18.punkta ievaddaļu, norādot, ka Valsts izglītības attīstības aģentūra piešķir valsts līdzfinansējumu *ERA-NET* aktivitātē, tikai tādā gadījumā, ja komisijā ir pieņēmusi iepriekš minēto lēmumu.  Projekts papildinās MK noteikumus ar jaunu 22.¹ punktu, nosakot, ka lēmumu par valsts atbalsta piešķiršanu MK noteikumu ietvaros pieņem līdz 2021.gada 30.jūnijam atbilstoši Regulas Nr.651/2014 58.panta 4.punktam un 59.pantam.  Lai nodrošinātu Latvijas valsts dalības maksas segšanu iniciatīvās ar Ministru kabineta protokollēmumu tiks noteikts, ka ministrija drīkst uzņemties jaunas valsts budžeta ilgtermiņa saistības ministrijas valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammā 70.06.00 "Dalība Eiropas Savienības pētniecības un tehnoloģiju attīstības programmās" 2018.gadā -18 000 *euro* apmērā un 2019.-2023.gadam ne vairāk kā–23 000 *euro* apmērā ik gadu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija un Valsts izglītības attīstības aģentūra. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa, kuru ietekmēs šis tiesiskais regulējums ir;   1. Latvijas Republikas zinātnisko institūciju reģistrā reģistrētās zinātniskās institūcijas (<https://sciencelatvia.lv/#/pub/scientific_institution/list>) un tajās nodarbinātie un studējošie; 2. Uzņēmumu reģistra Komercreģistrā reģistrētās komercsabiedrības un tajā nodarbinātie;   Valsts izglītības attīstības aģentūra.  Tiesiskais regulējums ir vērsts arī uz to, lai Latvijā attīstītu pētniecību un inovāciju, kas tiks sekmīgi komercializētas Latvijas teritorijā, dodot iespēju valstij ražot eksportējamus produktus un sniegt starptautiski konkurētspējīgus pakalpojumus. Tas atbilst Latvijas Nacionālā attīstības plānā 2014.-2020.gadam[[3]](#footnote-3) (apstiprināts Saeimā 2012.gada 20.decembrī) (turpmāk – NAP) rīcības virzienam “Attīstīta pētniecība, inovācija un augstākā izglītība”.  Projekta tiesiskais regulējums ir nepieciešams, lai veidotu Latvijas inovācijas kultūru, ko balsta mērķtiecīgi veidota un efektīva inovācijas sistēma, kas aptver un integrē izglītības, zinātnes, pētniecības un finanšu nosacījumus sekmīgai pētniecības rezultātu komercializācijai, tāpat arī pastāvīgai sadarbībai starp zinātni un industrijām, un nodrošina privāto investīciju pieaugumu zinātnes un pētniecības finansējumā.  Lai novērstu situāciju, kad vienas un tās pašas izmaksas tiek segtas no valsts budžeta un arī no struktūrfondu līdzekļiem, kā arī, kad var pārklāties dažādu struktūrfondu aktivitāšu ietvaros piešķirtā finansējuma mērķi, Valsts izglītības attīstības aģentūra slēdz ar Centrālo finanšu un līgumu aģentūru Starpresoru vienošanos par sadarbību, lai nodrošinātu pastāvīgu sadarbību un dubultfinansējuma kontroli atbilstoši MK noteikumu Nr. 315 84.punktam par informācijas un datu apmaiņu un par aktivitāšu saskaņotu un papildinošu īstenošanu, paredzot kārtību, kādā notiek informācijas apmaiņa par programmā "Apvārsnis 2020" un ar to saistītās specifiskajās programmās iesniegta un virs kvalitātes sliekšņa novērtēta projekta pieteikuma izstrādi un finansēšanu. Izglītības un zinātnes ministrijas izveidotā Starptautiskās sadarbības programmu pētniecības un tehnoloģiju jomā projektu vērtēšanas komisija (izveidota ar 2015.gada 22.jūlija Izglītības un zinātnes ministrijas rīkojumu Nr.374) izskata visus Valsts izglītības attīstības aģentūrā iesniegtos pieteikumus par atbalsta piešķiršanu projekta īstenošanai un pieņem lēmumus par atbalsta projekta īstenošanai piešķiršanu no valsts budžeta vai struktūrfondu līdzekļiem, tādējādi, nodrošinot finansējuma nepārklāšanos un izslēdzot dubultfinansējuma situācijas iespējamībai. |
| 2. | Tiesiskā regulējuma ietekme uz tautsaimniecību un administratīvo slogu | Šīs anotācijas II sadaļas 1.punktā minētajām juridiskajām personām tiks labvēlīgi ietekmēts to finansiālais stāvoklis, saņemot finansiālu atbalstu projekta īstenošanai no valsts budžeta līdzfinansējuma veidā.  Savukārt pie juridiskajām personām projektā nodarbinātie tiks nodrošināti ar stabilu atalgojumu.  Administratīvais slogs minētajām sabiedrības mērķgrupām un institūcijām nemainās, pat samazinās, jo Latvijas dalībniekiem nav atkārtoti dokumentāri jāpierāda informācija par projektu, tas ir, par pieejamiem stabiliem un pietiekamiem finanšu līdzekļiem, atbilstošam pētnieciskajam un tehniskajam personālam (laboranti un tehniķi), kā arī projekta īstenošanai nepieciešamajam materiāltehniskajam nodrošinājumam. Savukārt Valsts izglītības attīstības aģentūrai tas nav atkārtoti jāpārbauda. Valsts izglītības attīstības aģentūra īstenos projektu esošā budžeta un cilvēkresursu ietvaros.  Projekta tiesiskais regulējums ietekmēs tautsaimniecības vides attīstību, veicinot Latvijas inovatīvu komercsabiedrību un investīciju piesaisti un iedzīvotāju kā darbaspēka un kā jaunu darba devēju piesaisti atbilstoši NAP ietvertajam rīcības virzienam “Izcila uzņēmējdarbības vide”.  Sabiedrības grupām un Valsts izglītības attīstības aģentūrai projekta tiesiskais regulējums nemaina tiesības un pienākumus, kā arī veicamās darbības.  Juridisko personu darbinieki, kas tiks nodarbināti projektā, projekta īstenošanas laikā tiks nodrošināti ar stabilu atalgojumu atbilstoši projektā plānotajām atalgojuma izmaksām un apmēram, ievērojot projektā veicamā darba raksturu un apjomu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019.g. | | 2020.g. | | 2021.g. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 18 000 | 0 | 23 000 | 0 | 23 000 | 23 000 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -18 000 | 0 | -23 000 | 0 | -23 000 | -23 000 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets | -18 000 | -23 000 | -23 000 | -23 000 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Lai nodrošinātu darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" uzraudzības rādītāju (ne mazāk kā 10 Eiropas Reģionālās attīstības fonda atbalstīti un finansēti projekti Kopējās programmēšanas iniciatīvās) un specifiskā iznākuma radītāja (līdz 2023. gada 31. decembrim ir jānodrošina dalība piecās iniciatīvās) izpildi ir jāveic Latvija valsts dalības maksa iniciatīvās.  Latvija ir dalībniece uz nenoteiktu laiku piecās iniciatīvās, kas norādītas šīs anotācijas I sadaļas 2.punktā ( FACCE; HDHL; CH; UE; WATER).  Dalības maksa nav noteiktas JPI HDHL un JPI WATER, taču prognozējams, ka nākotnē tādu noteiks.  2018.gadā ir jāveic šādas Latvijas valsts dalības maksas par kopējo summu 18 000 *euro* šādā apmērā:   1. vienreizēja dalības maksa 5 000 *euro* - „Lauksaimniecība, pārtikas nodrošinājums un klimata pārmaiņas” (*Agriculture, Food Security and Climate Change (FACCE))*;   2) 5 000 *euro -* „Kultūras mantojums un globālās pārmaiņas: jauns uzdevums Eiropai” (*Cultural Heritage and Global Change: A new Challenge for Europe – (CH))*;  3) 8 000 *euro* „Urbānā Eiropa – Eiropas pilsētvides apvienotie risinājumi” *(Urban Europe (UE*)) .  2019. – 2023.gadam veicamas šādas Latvijas valsts dalības maksas *ik gadu* par kopējo summu ne vairāk kā 23 000 *euro*:  1) 5 000 *euro -* „Kultūras mantojums un globālās pārmaiņas: jauns uzdevums Eiropai” (*Cultural Heritage and Global Change: A new Challenge for Europe – (CH))*;  2) 8 000 *euro* „Urbānā Eiropa – Eiropas pilsētvides apvienotie risinājumi” *(Urban Europe (UE*)) ;  3) 5 000 *euro –* „Ūdens izaicinājumi mainīgā pasaulē” *(Water challenges for a changing world (WATER));*  4) 5 000 *euro -*„Veselīgs uzturs veselīgam dzīvesveidam” (*Healthy Diet for a Healthy Life (HDHL)).*  Iniciatīvas „Ūdens izaicinājumi mainīgā pasaulē” *(Water challenges for a changing world (WATER))* ir elektroniski informējusi ministriju par pieņemto lēmumu, ka Latvijas valsts dalības maksa būs 5 000 *euro* gadā, sākot no 2019.gada*.*  Iniciatīvas „Veselīgs uzturs veselīgam dzīvesveidam” (*Healthy Diet for a Healthy Life (HDHL))* administrācija vēl nav sniegusi atbildi uz ministrijas pieprasījumu par dalības maksas apmēru, taču, ievērojot minēto iniciatīvu dalības maksas, prognozējams, ka šajā iniciatīvā tā nebūs vairāk kā 5 000 *euro* gadā.  Lai nodrošinātu Latvijas valsts dalības maksas segšanu minētajās iniciatīvās ir nepieciešams atļaut ministrijai uzņemties jaunas valsts budžeta ilgtermiņa saistības ministrijas valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammā 70.06.00 "Dalība Eiropas Savienības pētniecības un tehnoloģiju attīstības programmās" (turpmāk –apakšprogramma 70.06.00) 2018.gadā -18 000 *euro* apmērā un 2019.- 2023.gadam ne vairāk kā23 000 *euro* apmērā ik gadu šādā kārtībā:   1. finansējumu 2018.gadam 18 000 *euro* apmērā pārdalīt no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” uz apakšprogrammu 70.06.00; 2. palielināt ministrijas bāzes izdevumus 2019. - 2023. gadam apakšprogrammā 70.06.00. ikgadēji ne vairāk kā 23 000 *euro* apmērā. | | | | | | |
|  |  | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Komisijas 2014. gada 17. jūnija Regula (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Eiropas Komisijas 2014. gada 17. jūnija Regula (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr.651/2014) | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.651/2014 I pielikuma 1.pants | Projekta 1.punkts (MK noteikumu 3.2.apakšpunkts) | ES tiesību akta vienība ieviešama pilnībā.  Valsts izglītības attīstības aģentūra ir atbildīga par šo saistību izpildi pilnībā. | | Projekts nesatur stingrākas prasības kā attiecīgais ES tiesību akts. |
| Regulas Nr.651/2014 25.pants | Projekta 3.punkts (MK noteikumu 4.1.apakšpunkts) |  | |  |
| Regulas Nr.651/2014 12.panta 1.punkts | Projekta 5.punkts (MK noteikumu 6.3.apakšpunkts) | ES tiesību akta vienība ieviešama pilnībā.  Valsts izglītības attīstības aģentūra ir atbildīga par šo saistību izpildi pilnībā. | | Projekts nesatur stingrākas prasības kā attiecīgais ES tiesību akts. |
| Regulas Nr.651/2014 25.pants | Projekta 13.punkts (MK noteikumu 14.punkta ievaddaļa) | ES tiesību akta vienība ieviešama pilnībā.  Valsts izglītības attīstības aģentūra ir atbildīga par šo saistību izpildi pilnībā. | | Projekts nesatur stingrākas prasības kā attiecīgais ES tiesību akts. |
| Regulas Nr.651/2014 59.pants | Projekta 17.punkts (MK noteikumu 22.¹ punkts) | ES tiesību akta vienība ieviešama pilnībā.  Valsts izglītības attīstības aģentūra ir atbildīga par šo saistību izpildi pilnībā. | | Projekts nesatur stingrākas prasības kā attiecīgais ES tiesību akts. |
| Regulas Nr.651/2014 58.panta 4.punkts | Projekta 17.punkts (MK noteikumu 22.¹ punkts) | ES tiesību akta vienība ieviešama pilnībā.  Valsts izglītības attīstības aģentūra ir atbildīga par šo saistību izpildi pilnībā. | | Projekts nesatur stingrākas prasības kā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
|  |  | |  | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu sabiedrība netika informēta, jo ar projektu:  a) jāparedz Latvijas valsts budžeta līdzekļu izlietojumu tikai Latvijā īstenojamo projektu līdzfinansēšanā, kuru īstenotāji ir reģistrēti Latvijas Republikas zinātnisko institūciju reģistrā reģistrētas zinātniskās institūcijas un/vai Uzņēmumu reģistra Komercreģistrā reģistrēti uzņēmumi, kuras savu pamatdarbību veic un projektu īsteno Latvijas Republikas teritorijā, tādejādi izslēdzot iespēju, ka valsts budžeta līdzekļus līdzfinansējuma veidā varēs saņemt ārvalstu komercsabiedrības filiāle un pārstāvniecība, kas reģistrētas Uzņēmumu reģistra Komercreģistrā, bet projektu īsteno ārpus Latvijas robežas;  b) jānodrošina Latvijas valsts dalība Kopējās programmēšanas iniciatīvās;  c) jāparedz redakcionālus precizējumus MK noteikumos. |
| 2. | Sabiedrības līdzdalība projekta izstrādē | Projekta izstrādē sabiedrības līdzdalību nebija nepieciešams nodrošināt. |
| 3. | Sabiedrības līdzdalības rezultāti | Projekta izstrādē sabiedrības līdzdalību nebija nepieciešams nodrošināt. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Latvijas Republikas zinātnisko institūciju reģistrā reģistrētās zinātniskās institūcijas, Uzņēmumu reģistra Komercreģistrā reģistrēti uzņēmumi, Valsts izglītības attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekme uz pārvaldes funkcijām un institucionālo struktūru. Netiks veikta jaunu institūciju izveide, esošu institūciju likvidācija vai reorganizācija, līdz ar to nav ietekme uz institūcijas cilvēkresursiem. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

Depkovska 67047772

[anita.depkovska@izm.gov.lv](mailto:anita.depkovska@izm.gov.lv)

1. Eiropas Komisijas 2014. gada 17. jūnija Regula (ES) Nr. [651/2014](http://eur-lex.europa.eu/eli/reg/2014/651/oj/?locale=LV) (Eiropas Savienības Oficiālais Vēstnesis, 2014. gada 26. jūnijs, Nr. L 187/1), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu [↑](#footnote-ref-1)
2. <http://tap.mk.gov.lv/lv/mk/tap/?pid=40388975&mode=mk&date=2016-09-13> [↑](#footnote-ref-2)
3. <https://likumi.lv/doc.php?id=253919> [↑](#footnote-ref-3)